GiliGold/VAD_KnessetCorpus huggingface dataset:
שגית אפיק: במקום שהכלל הפיסקלי יתבסס על ממוצע של 10 שנים, הוא יתבסס על ממוצע של חמש, שש, שבע, שמונה, תשע או 11, עד 15.
שגית אפיק: חבר הכנסת אורון, להסביר את ההסתייגות שלך, או שאתה רוצה להסביר אותה?
שגית אפיק: עמוד 6 למטה: - - - הכלל הפיסקלי בשנתיים, במגבלת גירעון של 3%.
חיים אורון: ההצעה שלי אומרת שהכלל הזה בשלב זה יהיה לשנתיים, בעצם לשלוש שנים, 11, 12, 13.
חיים אורון: אחרי שלוש שנים נבחן מה שקרה ונדון עוד פעם, אלא אם כן תצביע בנפרד.
חיים אורון: השינוי השני מרחיב יותר, במקום 60% - 70%.
שגית אפיק: ולא אמרת הפחתת מיסים.
חיים אורון: ערבבת את הכל ביחד.
שגית אפיק: לא, יש שלוש הסתייגויות נפרדות.
משה גפני: לא הבנתי מה זה 70%-60%.
שגית אפיק: בכלל הפיסקלי יש יחס של 60, והוא רוצה להפוך את זה ל-70.
חיים אורון: ההסתייגות המהותית ביותר – ופה אני מבקש מכם, אולי בכל זאת מישהו ייפתחו אצלו שערי תקווה – אומרת שאם בשנת המס מדובר על הפחתת מס, עלות הפחתת המס תופיע כחלק מההוצאה, זאת אומרת שמקבלי ההחלטות יידעו שכשמפחיתים 10 מיליארד פה או מורידים בהוצאה פה, זה אותו הדבר בדיוק.
חיים אורון: היום מה שקורה זה שני מנגנונים נפרדים, מפחיתים מס פה ועוסקים בהוצאה שם.
חיים אורון: ההצעה שמופיעה פה, שיש לה תמיכות בכמה מוסדות כלכליים מאוד מרכזיים במדינה, אומרת:
חיים אורון: תכניסו את הפחתת המס בתוך התחשיב הזה.
משה גפני: לגבי ההסתייגות הראשונה, אני אהבתי את ההסתייגות הזאת.
משה גפני: אני חושב שהיא גם הסתייגות שעושה שכל.
משה גפני: אתמול בלילה אני דיברתי עם אנשי האוצר, עם שר האוצר, שהם יסכימו אולי לעשות את זה כהוראת שעה.
משה גפני: הם טוענים, שאם אנחנו עושים את זה כהוראת שעה, על פי ההסתייגות שלך, זה בעצם מעקר את החוק.
משה גפני: זה ויכוח, אני ממש לא שולל את מה שאתה אומר, אבל הם טוענים שזה מעקר.
יצחק וקנין: הוראת שעה ליותר משנה?
משה גפני: בטח, אפשר לעשות הוראת שעה לחמש שנים, כמו חוק טל.
יצחק וקנין: כל שנה אתה צריך להאריך.
חיים אורון: לא, הוא מדבר פה על שלוש שנים.
משה גפני: ואפשר לעשות הוראת שעה ל-10 שנים.
חיים אורון: עד הקדנציה הזאת.
משה גפני: אין בעיה, ההסתייגות הזאת היא הסתייגות הגיונית.
משה גפני: האוצר אומר שזה מעקר את החוק, אם אנחנו לא עושים אותו קבוע.
משה גפני: נכון שצריך לעקוב אחרי זה.
משה גפני: זאת הסתייגות שיש בה שכל, אבל האוצר מתנגד, ואנחנו נצביע נגדה.
משה גפני: אני לא מצביע נגדה עם חיוך, אני מצביע נגדה, מכיוון שאני חושב שלאוצר יש - -
חיים אורון: מה לגבי סעיף 3?
משה גפני: אנחנו נצביע נגד.
חיים אורון: זאת דעתך המדויקת.
אמנון כהן: קואליציה.
משה גפני: קודם כל, זאת קואליציה, אבל זאת לא רק קואליציה.
חיים אורון: אני לא מדבר על הוראת שעה, על הכנסת נטל המס כמרכיב הנוסחה.
משה גפני: ההסתייגות תיפול, בגלל שהקואליציה תצביע נגדה.
משה גפני: עד שזה יעלה במליאה, אני אדבר עם האוצר, אולי כן נעשה את זה.
משה גפני: אני לא חושב שהאוצר יסכים.
חיים אורון: אם זה עובר, ביבי עולה על הגג וקופץ, אז תחסוך את זה.
משה גפני: מי בעד ההסתייגות הראשונה של חבר הכנסת חיים אורון?
משה גפני: הצבעה בעד – מיעוט נגד – רוב ההסתייגות הראשונה של קבוצת מרצ לא נתקבלה.
משה גפני: מי שבעד ההסתייגות השנייה של חבר הכנסת חיים אורון, ירים את ידו.
משה גפני: הצבעה בעד – מיעוט נגד – רוב ההסתייגות השנייה של קבוצת מרצ לא נתקבלה.
משה גפני: מי שבעד ההסתייגות השלישית של חבר הכנסת חיים אורון, ירים את ידו.
משה גפני: הצבעה בעד – מיעוט נגד – רוב ההסתייגות השלישית של קבוצת מרצ לא נתקבלה.
משה גפני: מי בעד הצעת חוק הפחתת הגירעון והגבלת ההוצאה התקציבית (תיקון מס' 11), התש"ע-2010?
משה גפני: מי שבעד החוק, ירים את ידו.
משה גפני: הצבעה בעד – 10 נגד – 4 נמנעים – אין הצעת חוק הפחתת הגירעון והגבלת ההוצאה התקציבית (תיקון מס' 11), התש"ע-2010 נתקבלה, והיא תעבור למליאה לקריאה שנייה ושלישית.
רונית תירוש: אני יכולה לבקש לבדוק את הנוכחים, מי רשאי להצביע.
זאב אלקין: בוודאי שהוועדה בודקת.
רונית תירוש: אנחנו פשוט יכולים לנצח.
זאב אלקין: זה ממש צמוד...
משה גפני: יש אחד מיהדות התורה, שניים מש"ס, שניים מישראל ביתנו, שלושה מהליכוד, מהבית היהודי.
זאב אלקין: אנחנו בשבילך מוכנים להיות אפס, אבל מה לעשות שהבוחר החליט שאנחנו פה ארבעה, כולל הבית היהודי.
משה גפני: הבוחר, אל תסתמך עליו, הוא משנה את עמדותיו מדי פעם, לא בקשר ליהדות התורה - - -
רונית תירוש: טעיתי, אני שכחתי שחבר הכנסת אלקין עבר.
משה גפני: 10 בעד החוק, 4 נגד, אין נמנעים.
משה גפני: הצעת החוק התקבלה, והיא תעלה למליאת הכנסת להצבעה גם על ההסתייגויות שלא אושרו כאן.
משה גפני: אולי חלק מהן יאושרו במליאה.
משה גפני: לגבי ההסתייגויות שלך, חבר הכנסת אורון, אני אנסה.
חיים אורון: - - -
משה גפני: ננסה איכשהו לסחוב את זה, זה לא קריטי.
משה גפני: הצעת החוק אושרה, והיא תעבור למליאת הכנסת לאישור לקריאה שנייה ושלישית.
זאב אלקין: עם כל ההסתייגויות?
שגית אפיק: כן, כל ההסתייגויות.
משה גפני: כמו שהן הגיעו לוועדה.
ציון פיניאן: על סדר היום תקנות התעבורה (תיקון מס'), שינויים באגרות רישוי.
עוזי יצחקי: אם זה רכב ציבורי, אם זה המרת רשיונות, אם זה נושא של שלילות או בעיות ברשיונות שאנחנו רוצים לפתור ולתת תשובה לאנשים, לא צריך להגיע למשרדי הרישוי.
עוזי יצחקי: מי שמגיע, הוא מעמיס, עושה חס וחלילה תאונות בדרך, יש עלות ישירה ועקיפה למשק, פקקים, תורים וכולי.
אמנון כהן: על איזה שירותים מדובר?
עוזי יצחקי: אני מדבר כאן על שירותים שניתן היום לקבל אותם ולא צריך להגיע למשרדי הרישוי.
עוזי יצחקי: מדובר ברשיונות, הנפקת רשיונות נהיגה והנפקת רשיונות רכב.
עוזי יצחקי: אנחנו בעיקרון שולחים לכל אזרח את רשיון הנהיגה ואת רשיון הרכב לביתו.
עוזי יצחקי: רשיון הרכב נשלח כל שנה עם הדרישה לעשות טסט לרכב, ורשיון הנהיגה הוא לעשר שנים, שזה גם שיפור מאוד משמעותי גם לתקציב המדינה וגם לאזרחים.
עוזי יצחקי: היום כל האזרחים במדינת ישראל מסתובבים עם רשיונות עד שנת 2019, 2018 ו-2020, ואנחנו לא נראה אותם במשך עשר שנים.
אמנון כהן: אלא אם כן בית המשפט יקבל החלטה אחרת.
עוזי יצחקי: זה לגבי מעטים.
עוזי יצחקי: אנחנו היום מפעילים שירותים מקוונים באופן הבא.
עוזי יצחקי: אנחנו מפעילים מרכז שירות טלפוני, כוכבית 5678.
עוזי יצחקי: השירות הזה הוא אחד השירותים.
עוזי יצחקי: מרכז שירות טלפוני הטוב ביותר בשירות המדינה.
אמנון כהן: פרסמתם את זה לציבור?
עוזי יצחקי: כן, אנחנו מפרסמים אותו לציבור.
עוזי יצחקי: יש מיליון ו-500 אלף פניות בשנה למרכז הזה שעובד משעה 7 בבוקר עד 8 בערב, כולל ימי שישי וערבי חגים, כולל גם בימי חול המועד, ותודות לפעילות המרכז לא ראינו תורים ארוכים אחרי הפגרות המרוכזות.
עוזי יצחקי: מיליון ו-500 אלף פעולות בשנה כאשר ניתן לשלם שם, להנפיק רשיונות ולקבל מידע.
עוזי יצחקי: דרך אגב, בשבועות הקרובים השירות הזה גם ייתן שירות באמצעות הודעות SMS.
עוזי יצחקי: מעבר לזה אנחנו גם מפעילים מענה טלפוני אוטומטי במשך 24 שעות.
עוזי יצחקי: הבן אדם משאיר הודעה וחוזרים אליו.
עוזי יצחקי: גם זה נעשה בכוכבית 5678 וגם שם יש לנו כניסות רבות מאוד.
עוזי יצחקי: אנחנו מפעילים שני אתרי אינטרנט - אתר האינטרנט של משרד התחבורה ואתר התשלומים הממשלתי, GOV.IL.
עוזי יצחקי: זאת פעילות שנעשית אודות לממשל זמין של משרד האוצר והפרסומים שהיו.
עוזי יצחקי: השימוש בשירותים האלה הולך וגדל ואנחנו שבעי רצון.
עוזי יצחקי: אנחנו גם הפעלנו בחודשים האחרונים ארבע מכונות שירות תודות לפעילותו של שר התחבורה שהכניס את העניין הזה, וכמו שציינתי, זאת בקשה שהוא הגיש.
עוזי יצחקי: הנושא של שיפור שירות הציבור הוא נושא שקרוב מאוד ללבו.
עוזי יצחקי: שנה מאז כניסתו לתפקיד, ארבע פעמים הוא כבר היה במשרד הרישוי בחולון.
אמנון כהן: אכן, צריך לציין את עבודתו הנאמנה והמסורה.
ציון פיניאן: כל מילה בסלע.
אמנון כהן: הנושא של כביש 1, נעשה בו ניסיון.
עוזי יצחקי: כן, יש הצלחה רבה מאוד.
אמנון כהן: הצלחה אדירה.
אמנון כהן: השאלה אם ממשיכים את הניסוי.
עוזי יצחקי: ימשיכו בו.
עוזי יצחקי: אם תשימו לב, בלטרון גם הכשירו מגרשים למשאיות לחניה, שם הנהגים יכולים לנוח.
אמנון כהן: אנחנו מברכים את השר על השירות לציבור.
אמנון כהן: אנחנו מרגישים את זה יום יום.
ציון פיניאן: אני מצטרף לברכות.
שי חרמש: אני בודק את זה כל יום.
שי חרמש: אני כבר נוסע עם המשאיות כי אז הכביש יותר פנוי.
עוזי יצחקי: דבר נוסף עליו אני רוצה לבשר.
עוזי יצחקי: אנחנו מפעילים כפיילוט נכון להיום ארבע מכונות שירות אוטומטיות.
אמנון כהן: גברת ראובני, את מסכימה לדברים שאומר הסמנכ"ל?
חוה ראובני: לכל מילה.
עוזי יצחקי: עד סוף השנה אנחנו נפעיל ארבעים מכונות שירות אוטומטיות.
עוזי יצחקי: אלה מכונות שנוסו בפיילוט במשרד התחבורה.
עוזי יצחקי: גם זה פרוייקט של החשב הכללי.
עוזי יצחקי: אנחנו ניסינו את המכונות האלה.
עוזי יצחקי: זאת מכונה שאתה מגיע עם כרטיס אשראי, משלם, מנפיק רשיונות רכב ונהיגה, מקבל את המכונה במקום ואנחנו עד סוף השנה נפעיל ארבעים מכונות כאלה.
עוזי יצחקי: במשרד הרישוי בירושלים יש מכונה שעובדת.
עוזי יצחקי: אנחנו רוצים לעודד ולהסב כמה שיותר אזרחים לקבל את השירותים הללו.
עוזי יצחקי: לכן הבאנו לכאן הצעה לתת פרס לאותם אנשים ולתת להם הוזלה משמעותית אפילו בהוצאת כפלים ובהוצאת חידושים.
עוזי יצחקי: שימו לב שגם בכפל רשיון הנהיגה אנחנו כאן באים ומבשרים לציבור שבמקום 57 שקלים כיום, 27 שקלים בשירותים המקוונים שציינתי ו-52 שקלים במשרד.
עוזי יצחקי: אנחנו מוזילים את הסכום גם במשרד.
אמנון כהן: למה יש צורך בכפל רשיון?
עוזי יצחקי: הרשיון אבד, נגנב, מישהו הוסיף דרגה.
עוזי יצחקי: אפשר לבקש רשיון נוסף באמצעות המכונה, בטלפון, באינטרנט.
עוזי יצחקי: גם אם אותו אדם יגיע למשרד הרישוי ויבקש כפל רשיון, מוזילים לו את התשלום ב-5 שקלים כי היום אתם מאשרים לבטל אגרה ששכנענו את משרד האוצר שהיא אגרה מיותרת והיא עבור הנפקת תמונה.
עוזי יצחקי: כמו שאמרתי, השלב הבא, ואני מתחייב להביא בתוך שנה, הוזלה במחירים של האגרות המקוריות.
אמנון כהן: כמה מכונות כאלו מוצבות היום?
עוזי יצחקי: היום יש ארבע מכונות שעובדות בצורה ניסיונית עם תוצאות יוצאות מן הכלל.
עוזי יצחקי: היום הן נמצאות בירושלים, בחולון, במרכז ID דיזיין בבני ברק ובבאר-שבע.
אמנון כהן: מה עם הצפון?
אמנון כהן: שכחתם את הצפון?
עוזי יצחקי: האמת שחשבנו על טבריה, אבל זה יהיה בשלב הקרוב.
עוזי יצחקי: הייתה אמורה להיות מכונה בטבריה, אבל בסוף בחרנו לשים אותה במקום אחר.
אמנון כהן: כמה זמן ירוץ הפיילוט הזה?
עוזי יצחקי: הוא כבר בשלבי סיום.
עוזי יצחקי: יש כבר הצלחה מאוד גדולה ואנחנו כבר יוצאים למכרז גם לארבעים מכונות וגם היכן להציב אותן.
עוזי יצחקי: ארבעים המכונות, אני כבר אומר לכם, לא יוצבו במשרדי הרישוי אלא הן יוצבו כנראה בקניונים, תחנות דלק, תחנות הנוחות, תחנות הדלק ייגשו למכרזים.
ענת מימון: מבטלים איזושהי עלות למורי נהיגה.
דפנה עין דור: היום למורה נהיגה יש רשיון נהיגה ורשיון הוראת נהיגה.
דפנה עין דור: מטבע הדברים, ברגע שיש לו רשיון להוראת נהיגה, זה מותנה בזה שיהיה לו רשיון נהיגה תקף.
דפנה עין דור: היום על פי התקנות הם צריכים למעשה לשלם גם את הרשיון בגין נהיגה וגם את הרשיון בגין הוראת נהיגה.
דפנה עין דור: בפועל אצלנו, בגלל שזה היה גם נשמע לא הגיוני וכנראה בטעות במחשב לא דרשו מהם לשלם גם רשיון נהיגה וגם רשיון הוראת נהיגה, אלא דרשו מהם לשלם רק את רשיון הוראת הנהיגה, אנחנו רוצים לעגן את זה כך שמה שאנחנו עושים יישאר מבחינתם ולא נגבה מהם בגין רשיון נהיגה.
אמנון כהן: זאת אומרת, כרגע מורי נהיגה משלמים פעם אחת.
דפנה עין דור: הם משלמים פעם אחת למרות שלפי התקנות עניינית הם היו צריכים לשלם גם בגין רשיון הנהיגה.
אמנון כהן: הם יודעים שעכשיו יצטרכו לשלם פעמיים?
עוזי יצחקי: לא, להפך.
עוזי יצחקי: הם ישלמו פעם אחת.
עוזי יצחקי: ויתרנו להם.
אמנון כהן: עד עכשיו הם שילמו רק בגין רשיון הוראת נהיגה.
דפנה עין דור: נכון.
אמנון כהן: וקיבלו את שניהם.
חוה ראובני: גם בעתיד.
חוה ראובני: אנחנו מיישרים את התקנות עם מה שקורה בפועל.
טמיר כהן: מה שהם קיבלו עד עכשיו בחסד, עכשיו הם יקבלו בזכות.
דפנה עין דור: היום הם משלמים רק על רשיון הוראת נהיגה.
אמנון כהן: ומקבלים את שני הרשיונות.
דפנה עין דור: לפי התקנות הם היו צריכים לשלם גם עבור רשיון נהיגה.
ציון פיניאן: זה מה שנקרא מנהג דוחה דין.
עמי צדיק: ההכנסות מאגרות, זה הולך לאוצר?
עוזי יצחקי: למינהל הכנסות המדינה.
ציון פיניאן: אנחנו מצביעים על התקנות.
דפנה עין דור: רגע.
דפנה עין דור: יש עוד שינוי שאנחנו מוסיפים.
דפנה עין דור: יש תקנה 272 לתקנות התעבורה שמתייחסת לגביית אגרות באיחור.
דפנה עין דור: יש מקרים של בעלי רכב למשל שלא חידשו את רשיון הרכב במועד ועל פי התקנה היום הם צריכים לשלם את האגרה כפי שהיא מוצמדת.
דפנה עין דור: בפועל קרו מקרים שאנשים ידעו שאנחנו עושים איזשהו שינוי להפחית אגרות למשל וזה גרם להם למוטיבציה לא לשלם את האגרה במועד אלא לחכות להוזלה ואז לשלם פחות.
דפנה עין דור: אנחנו אומרים שהתשלום יהיה בהתאם לתשלום הגבוה מביניהם.
חוה ראובני: הערה טכנית.
חוה ראובני: לעניין הנוסח.
חוה ראובני: בין הזמן בו כתבנו את התקנות לבין הזמן שהן עולות לאישור, היה עדכון אגרות ולכן צריך לתקן את המספרים בשני מקומות.
חוה ראובני: 35 שקלים צריכים להפוך ל-36 שקלים.
ציון פיניאן: בהצלחה.
משה גפני: על סדר היום הצעת חוק ניירות ערך (תיקון מס' 40) (זירת סוחר לחשבונו העצמי), התש"ע-2010 והצעת חוק ניירות ערך (תיקון – זירת סוחר לחשבון עצמו), התש"ע-2010, הצעתה של חברת הכנסת רונית תירוש.
משה גפני: חברת הכנסת רונית תירוש רוצה שנמזג את החוקים?
אמנון כהן: זה אותו חוק.
משה גפני: פרופסור גושן, יש הבדל בין שני החוקים?
זוהר גושן: הם זהים לחלוטין.
משה גפני: יש לנו הצעת חוק פרטית של חברת הכנסת רונית תירוש.
משה גפני: מכיוון שמדובר בשתי הצעות חוק זהות, אנחנו מבקשים למזג אותן.
מירב תורג'מן: מה שעומד בפניכם זה מיזוג הצעת חוק ניירות ערך (תיקון מספר 40) (זירת סוחר לחשבונו העצמי), התש"ע-2010, מ/491 והצעת חוק ניירות ערך (תיקון) (זירת סוחר לחשבון עצמו), התש"ע-2009 של חברת הכנסת רונית תירוש שמספרה פ/1666).
מירב תורג'מן: מדובר על מיזוג לפי סעיף 122(ב) לתקנון הכנסת שקובע שעברה הצעת חוק בדיון מוקדם ולאחר מכן עברה הצעת חוק זהה או דומה בעיקרה בקריאה הראשונה, רשאית הוועדה אליה הופנו ההצעות, על פי יוזמתה ובאישור ועדת הכנסת, לדון בהצעות במשולב.
אמנון כהן: הצעת החוק של חברת הכנסת תירוש עברה טרומית?
מירב תורג'מן: עברה טרומית.
מירב תורג'מן: צריך להעביר את האישור למיזוג לוועדת הכנסת, שצריכה לאשר.
משה גפני: נצביע כאשר חברת הכנסת תירוש תגיע לישיבה.
משה גפני: ברשותכם, אני רוצה להתחיל בהצעת החוק השנייה, שהיא יותר קצרה.
משה גפני: על סדר היום מיזוג הצעת החוק הממשלתית עם הצעת החוק הפרטית של חברת הכנסת רונית תירוש.
משה גפני: אנחנו מצביעים על המיזוג.
משה גפני: ה צ ב ע ה המיזוג אושר פה אחד
משה גפני: אנחנו מחדשים את הישיבה בהצעת חוק ניירות ערך (תיקון) (זירת סוחר לחשבונו העצמי), התש"ע-2010.
משה גפני: אנחנו איחדנו את הצעת החוק הממשלתית של הרשות לניירות ערך עם הצעת החוק הפרטית של חברת הכנסת רונית תירוש.
זוהר גושן: ברשות היושב ראש, אני אומר כמה מלים כלליות ואחר כך אני אעביר את רשות הדיבור לעורך דין אלבק שיציג את ההצגה המלאה.
זוהר גושן: הסוגיה של זירת מסחר היא סוגיה שמיד כאשר התמניתי לתפקיד גיליתי שהיא תקלה מאוד מאוד קשה.
זוהר גושן: תופעה שכבר הפכה להיות מאוד מאוד רווחת.
זוהר גושן: אנחנו מדברים נכון להיום על כעשרים זירות מסחר.
משה גפני: יש התנגדויות לחוק הזה?
משה גפני: אני לא מדבר על הערות בהן אנחנו נדון לגבי הסעיפים השונים, אבל למישהו יש התנגדות עקרונית לחוק?
אמנון כהן: בדרך כלל כל מה שעושה הרשות, אלה דברים טובים.
משה גפני: אתמול היה כאן מס הכנסה והיית צריך לראות איך הכל עלה בלהבות.
זוהר גושן: הנושא הזה שכבר היום יש בערך עשרים זירות שאפשר לומר שחלק מהפעילות שמתנהלת שם היא בעצם סוג של הימורים.
זוהר גושן: בעוד שבבורסה רגילה כל התפקיד של הבורסה הוא לתווך בין ראובן שמוכר לשמעון או שמעון שמוכר לראובן, הרי שבזירות מסחר מדובר בעצם במסחר מול הבורסה עצמה.
זוהר גושן: אתה משחק מול הזירה והיא בצד השני שלך, שזה בדיוק כמו בקזינו.
זוהר גושן: בקזינו אתה גם משחק מול הבית, אתה מהמר את ההימור שלך מול הבית.
זוהר גושן: מדובר במצב שמיד עם כניסתי לתפקיד, ראיתי שיש עשרות תלונות של אנשים שמפסידים מאות אלפי שקלים.
אמנון כהן: את זה אני מכיר במגזרים, שם יש אנשים שיש להם כסף פנוי שקיבלו בחתונה ואז בא מישהו ומבטיח להם שהוא ייתן אחוזים מפתים ואותו אדם חושב לקבל את ההצעה הזאת אבל בסוף אין לו כסף, לא ריבית ולא כסף.
זוהר גושן: בדיוק הדברים האלה.
משה גפני: למה אנשים עושים את זה?
אמנון כהן: הם לא יודעים ואין עליהם פיקוח.
אמנון כהן: משכנעים אותך ואתה מתפתה.
אמנון כהן: זה לא גוף מקצועי שמישהו מפקח עליו.
ציון פיניאן: בלעז זה נקרא עקיצה.
אמנון כהן: קיבלנו מכתבים בנושא הזה.
אמנון כהן: אני רוצה לומר יישר כוח לרשות ששמה לב לנושא הזה שהוא נושא חשוב מאוד.
זוהר גושן: מדובר בתופעה וראינו עשרות תלונות של אנשים שלא הבינו שהם נכנסים למערכת הימורים, והם לא מבינים את הפעולה.
זוהר גושן: אתם יכולים לראות באינטרנט, שם מספרים לך שתוך דקה אתה יכול להרוויח שבעים אחוזים ותוך חמש דקות אתה יכול להרוויח מאה אחוזים.
זוהר גושן: תיכנס לאינטרנט ותראה את הפרסומות האלה קופצות לך מול העיניים כל הזמן.
זוהר גושן: בעצם המציאות היא שבפעילות הזאת 95 אחוזים מהאנשים מפסידים את כל הכסף שלהם והם מפסידים אותו בצורה מאוד מהירה.
זוהר גושן: אם אתה מביא אלף שקלים, הם "מלווים" לך עוד 10,000 שקלים ואומרים שעכשיו תשחק עם 11 אלף שקלים, כך שתפסיד את האלף שקלים שלך כמה שיותר מהר.
זוהר גושן: אלה גופים שבעצם הגענו למסקנה שיש ואקום חקיקתי.
זוהר גושן: הם פועלים במקום שאף אחד לא יודע מה היציבות שלהם, אף אחד לא יודע מה הם מספרים לציבור, אף אחד לא יכול לאכוף את הגילוי שלהם לציבור מבחינת האזהרה של ציבור המשקיעים להימנע מהפעילות הזאת כדי לא להפסיד את כספו.
משה גפני: תסביר לי.
משה גפני: אני לא מבין בזה.
משה גפני: למה 95 אחוזים מפסידים?
משה גפני: למה זה לא הימור של 50 על 50?
זוהר גושן: מה שקורה זה שהבית מאחור יודע את כל מתווה ההימורים של הצדדים האחרים.
זוהר גושן: לכאורה אתה מהמר מול שמעון אבל הבית יודע לעשות את החישוב, כך שהוא תמיד יצא על הצד המנצח.
זוהר גושן: זה בדיוק כמו שאין סיכוי שאתה תיכנס לקזינו ובטווח ארוך אתה תצא עם הכסף אלא אתה תמיד תפסיד כי כל הזמן הסיכויים הם נגדך.
זוהר גושן: אותו הדבר בזירות האלה.
זוהר גושן: הם מכוונים לפי החיתוכים שהם עושים.
משה גפני: למה אנשים נכנסים לזה?
אמנון כהן: הם לא יודעים את זה.
זוהר גושן: אני לא חושב שאנשים מעריכים בצורה ראויה את החשיפה שהם לוקחים כאשר הם נכנסים לפעילות הזאת.
אמנון כהן: אני רציתי להגיש הצעת חוק פרטית בנושא הזה והתייעצתי בנושא.
אמנון כהן: חשבתי איך אני תוקף את הנושא, חשבתי לכתוב מאמרים בעיתונות לגבי המגזרים כדי שלא יתפתו וילכו לזה, אבל זה לא עוזר.
אמנון כהן: זה קורה ואני שמח שאתם מביאים את הצעת החוק הזאת.
משה גפני: חברת הכנסת תירוש, למה את הגשת הצעת חוק פרטית בנושא הזה?
רונית תירוש: כדי לזרז את הממשלה.
משה גפני: גם אליך הגיעו תלונות בנושא הזה?
רונית תירוש: אז דיברתי עם פרופסור גושן והבנתי שזה תקוע.
רונית תירוש: לכן החלטתי להגיש הצעת חוק פרטית בתקווה שהממשלה תזיז את עצמה וזה מה שקרה.
רונית תירוש: אני לא יודעת אם בזכותו זה קרה, אבל זה קרה.
רונית תירוש: אגב, יש לי הרבה תלונות לגבי החברות הללו וגם אלה הם דברים שלא מוסדרים ואני חושבת שבהלימה ובאותה זירה רחבה אפשר להסדיר גם את הנושא הזה.
משה גפני: בעצם אתה אומר שיש במדינה קזינו ממוסד לא חוקי.
זוהר גושן: לא מפוקח.
משה גפני: נכון, סליחה, שהחוק לא חל עליו.
זוהר גושן: החוק לא חל עליו.
זוהר גושן: המטרה היא בדיוק לקחת את כל הפעילות הזאת ולהכניס אותה תחת פיקוח.
ציון פיניאן: יש לכם מושג על ההיקף?
זוהר גושן: היום יש בערך עשרים זירות מסחר כאלה.
זוהר גושן: קשה לנו להעריך בצורה מדויקת, אבל אם אנחנו עושים איזושהי הערכה גסה, מדובר במאות מיליוני שקלים.
משה גפני: מה אתם מתכוונים לעשות?
אמנון כהן: מה אומרת ההצעה?
משה גפני: אני הולך לבורסה ואני מהמר שם כפי שאתה מגדיר את זה.
משה גפני: הצעת החוק הזאת לא מונעת ממני מלעשות זאת.
משה גפני: מה היא כן עושה?
משה גפני: מה יגרום לכך שאם יש פיקוח שלכם, 95 אחוזים לא יפסידו את כספם?
ציון פיניאן: בהמשך לשאלת היושב ראש.
ציון פיניאן: אני רואה מודעה בעיתון ואני מתפתה ונכנס.
ציון פיניאן: איך תמנעו את זה?
זוהר גושן: אחרי שהחוק יחוקק, אתה כבר לא תראה את המודעה הזאת.
משה גפני: תפנו מקום לחבר הכנסת שי חרמש.
שי חרמש: רוצים בכוח להעביר אותי לקואליציה.
משה גפני: אתה יכול לעבור לקואליציה.
משה גפני: אני לא יודע מה יהיה עם הקואליציה.
משה גפני: תאמר למפלגה אצלך שההתקפה על החרדים לא תועיל לקואליציה.
משה גפני: זה אף פעם בהיסטוריה זה לא שינה.
משה גפני: ההתקפה המכוונת הזאת לא מועילה.
רונית תירוש: קדימה לא הצטרפה.
משה גפני: קדימה לא, ציפי לבני אתמול ואנחנו כבר יודעים מי עומד מאחורי התזמון הזה.
משה גפני: זה אותו אחד שעמד מאחורי ביבי בסיסמא של לעצור את החרדים.
רונית תירוש: אני ייצגתי אתכם בהגינות בערב חדש.
משה גפני: אני אמרתי שחברים בקדימה הם חברים טובים.
משה גפני: אני גם אמרתי אתמול בוועדה לענייני ביקורת המדינה אבל יש מישהו שייעץ, יועץ תקשורת שייעץ לסיעת קדימה, ואני גם יודע את שמו.
משה גפני: רואים שהקואליציה חזקה מדיי, לאף מפלגה אין לאן ללכת, אז תוקפים בבטן הרכה.
משה גפני: אני מורגל בזה.
משה גפני: כאשר המצב במדינה שקט והקואליציה חזקה, אני בכוננות ספיגה כי החרדים יהיו על הכוונת.
שי חרמש: למה יהודה נסרדישי שילם את המחיר אתמול?
משה גפני: לא, זה לא רלוונטי.
משה גפני: אתה מערב דברים.
משה גפני: אתמול היה דיון רציני.
משה גפני: צריך לבדוק את העניין.
ציון פיניאן: הוא יצא מחוזק.
שי חרמש: לא היה צורך בזה.
שי חרמש: בוודאי שלא היה צורך לנהוג בו כך.
משה גפני: מה זה קשור אליו?
אמנון כהן: אם יש משהו לא טוב ברשות ניירות ערך, לא נתקוף את זוהר גושן?
אמנון כהן: נתקוף.
שי חרמש: זה היה מעבר לזה.
שי חרמש: ישבה כאן גברת שהיה צריך להוציא אותה מהישיבה.
אמנון כהן: לא, היא אמרה דברים נכונים.
ציון פיניאן: מה שלמדתי בכנסת בשנה הזאת זה שאף פעם לא יורים לרגליים אלא לראש.
משה גפני: אנחנו ביררנו איך הגיע התזמון הזה של ההתקפה.
משה גפני: הרי לא קרה שום דבר.
משה גפני: התחלתי לבדוק אולי עבר פה כסף מתחת לשולחנות ואני לא יודע על כך, אולי ליצמן עשה משהו, הרי אשקלון כבר נגמר, והלכתי לבדוק מה זה.
משה גפני: התברר שיש החלטה אסטרטגית.
משה גפני: יש יועץ – אני רוצה קודם לדבר אתו, לפני שאני מעלה את שמו – שהוא ייעץ את זה לביבי.
משה גפני: אני אדבר אתו.
משה גפני: זה הרי ברור שזה מתוזמן.
משה גפני: זה גם מתוזמן וגם ממומן.
משה גפני: פתאום יש גזענות, פתאום יש ליבה, פתאום יש כסף וב"גלובס" עוד שמים לי את התמונה בראש העמוד.
משה גפני: אמר לי יובל שטייניץ שזה לא בסדר, והוא צודק.
משה גפני: מגיע שר אוצר לוועדת כספים, מה צריכה להיות הכותרת הראשית ב"גלובס"?
משה גפני: שר האוצר, אבל פתאום הכותרת הראשית היא גפני.
משה גפני: אמרתי לו שאני מוכר לו את הכותרת הזאת בחינם.
משה גפני: שלושה עמודים היו על כלום.
משה גפני: מה היו עושים במדינה אם לא היו חרדים?
משה גפני: סליחה שהפרעתי לך.
זוהר גושן: דברים חשובים.
משה גפני: יושב ראש הרשות לניירות ערך בדיבור ואני מבקש לאפשר לו לומר את הדברים במלואם.
זוהר גושן: ההצעה שמונחת בפניכם, המשמעות שלה היא לקחת תחום שלם שהיום לא נמצא בפיקוח ולהכניס אותו לפיקוח.
זוהר גושן: בכל מה שקשור לטכניקה של איך בדיוק מתבצע הפיקוח ואיך תהיה ההגנה על הציבור – ואני אפילו לא קורא לו ציבור המשקיעים – אני אבקש מעורך דין אלבק להציג את הפרטים של החוק ואז תוכלו להתרשם מהמתכונת בה בחרנו.
שמשון אלבק: אני אעבור רק על המתווה.
שמשון אלבק: המתווה אומר שאנחנו מכניסים את כל הפעילות הזאת לרגולציה והמשמעות היא ראשית, רישוי כאשר הרישוי כולל גם קוד של מהימנות של בעלי השליטה והמנהלים של הזירות האלה.
אמנון כהן: איך תדע לזהות את אותו אדם?
שמשון אלבק: הוא יבקש רשיון.
שמשון אלבק: אם הוא לא מבקש רשיון, הוא פועל שלא כדין ואני סוגר אותו.
אמנון כהן: אותו רשיון של ברוקר?
שמשון אלבק: רישוי כזה, רישוי ספציפי.
אמנון כהן: אתם בודקים את המהימנות שלו, האם הוא אדם ישר והגון.
שמשון אלבק: כמו שאנחנו בודקים היום.
שמשון אלבק: בדיוק כמו שאנחנו עושים היום בתחומים אחרים, בקרנות נאמנות או ביועצי השקעות או במנהלי תיקים.
אמנון כהן: הוא צריך לעבור הכשרה מסוימת?
שמשון אלבק: הוא לא צריך לעבור הכשרה אבל הוא צריך להיות מהימן.
מירב תורג'מן: יש תנאים מסוימים למתן רשיון.
מירב תורג'מן: אנחנו רואים בסעיף 44(יג).
אמנון כהן: מה למשל?
מירב תורג'מן: השליטה על עסקיה וניהולה המופעלים בישראל, ואם הם אינם מופעלים בישראל, ביכולתה של החברה לקיים את כל ההוראות לפי החוק.
מירב תורג'מן: מטרתה היחידה של חברה היא ניהול זירת סוחר.
מירב תורג'מן: החברה התקינה תקנון.
מירב תורג'מן: הון עצמי, ביטוח וכולי.
שמשון אלבק: הדבר השני שזה כולל זה את כל תהליך השיווק שלו - מה המידעים לציבור, האם מגלים אמת, האם מגלים כל מה שצריך ולא רק מה שנוח להם.
שמשון אלבק: הדבר השלישי.
שמשון אלבק: מדובר על פיקוח שוטף שמתייחס גם לכלים בהם מפעילים את הזירה.
שמשון אלבק: יש כאן כל מיני כלים מחשוביים בהם הם מפעילים את הזירה ואנחנו נבדוק שאכן הכלים האלה משקפים את מה שהם אומרים לציבור שהם משקפים.
אמנון כהן: אתה מקצה כוח אדם לעבודה הזאת?
אמנון כהן: ליישום החוק?
אמנון כהן: כאן יש לך זירה חדשה ואתה צריך אנשים נוספים.
זוהר גושן: הנושא של תקנים הוא נושא מאוד בעייתי.
אמנון כהן: זה חוק שהולך להסדיר את עשרים הזירות עליהן אתה מדבר ולשם כך צריך אנשים שישבו מול המחשב ויבדקו את האנשים.
אמנון כהן: זאת עבודה אחרת ולשם כך אתם צריכים אנשים נוספים שלא יהיו במעטפת כוח האדם הקיים.
זוהר גושן: יושב שם מנהל המחלקה שיוכל להתייחס.
אמנון כהן: אם לא תעשה את זה, החוק הזה לא שווה וכמו כל החוקים שאנחנו מעבירים, יהיה חוק אבל לא תהיה אכיפה.
זוהר גושן: יושב מנהל המחלקה שאמור לבצע את העבודה הזאת, רונן מדר.
אמנון כהן: כמה כוח אדם קיבלת?
זוהר גושן: הוא לא יכול לענות על זה.
זוהר גושן: הנושא של תקנים מתנהל על בסיס התקציב השנתי מול אגף התקציבים במשרד האוצר.
זוהר גושן: לא תמיד אנחנו עושים את הקצאת התקנים על בסיס חוק ספציפי.
זוהר גושן: לפעמים אנחנו עושים כמו הקבלנים.
זוהר גושן: שמים את הכל ביחד ואומרים שיוסיפו לנו כך וכך תקנים ואנחנו כבר נחלק אותם פנימה.
זוהר גושן: הגענו להסכמה ביחס להקצאת התקנים ולא הייתי רוצה שנפתח כאן את הסוגיה של התקנים בכל מה שקשור לחוק.
אמנון כהן: אבל לקחתם את זה בחשבון?
זוהר גושן: לקחנו בחשבון את מה שנצטרך כדי ליישם את החוק הזה.
שמשון אלבק: מעבר לכך, הדבר אולי החשוב ביותר, אנחנו מטילים אחריות על פעילים בזירות המסחר, גם על הטעיית הלקוח וגם מטילים עליהם אחריות לוודא שאותו לקוח שבא ועשה עסקאות בזירה שלהם, הבין מראש את הסיכונים שהוא לוקח ואת המכשירים בהם משתמשים.
אמנון כהן: איך אתה מגיע אליו?
שמשון אלבק: אל מי?
אמנון כהן: אל הלקוח.
שמשון אלבק: ברגע שתהיה לי תלונה.
שמשון אלבק: קודם כל, אני עושה ביקורות על זירות המסחר האלה אחרי שהם קיבלו רישוי.
אמנון כהן: אתה יוצא עם איזושהי מודעה שמזהירה?
אמנון כהן: אתם יוצאים לציבור במודעות כאלה?
אמנון כהן: כרגע אין כלום.
אמנון כהן: הרי הוא רואה את הכותרת, מתפתה ונכנס.
שמשון אלבק: בהנחה שיהיה רישוי ואחרי כן גם תהיה רגולציה, לא יהיו כותרות כאלה כפי שאמר פרופסור זוהר גושן.
זוהר גושן: הן יהיו בלתי חוקיות.
שמשון אלבק: כי זאת הטעייה.
שמשון אלבק: מעבר לזה, יהיו ביקורות שוטפות על הזירות האלה וכמובן שנוכל לתת מענה יותר טוב לתלונות של הציבור אותן אנחנו מקבלים היום ולא יכולים ליישם אכיפה אפקטיבית בזירות האלה ללא הצעת החוק הזאת.
אמנון כהן: יש מישהו מהגופים הנוכחים שיש לו בעיה עם הצעת החוק עצמה או עם איזשהו סעיף בחוק?
אמנון כהן: לסעיפים עצמם ניכנס בהמשך.
דורון סלובטיצקי: לגבי סעיף ספציפי שנמצא כאן בחוק ומחריג את הבנקים, אני מבין שהרשות רוצה לשנות משהו.
שמשון אלבק: כאשר נגיע לסעיף.
שמשון אלבק: זה סעיף ספציפי שמתייחס להחרגה של הבנקים אבל זה לא עיקר החוק אלא חלק יחסית שולי בו.
אמנון כהן: אנחנו לא מחריגים אף אחד.